[{"text_idx": "#000002", "text": "Mae Taith yn falch o gyhoeddi ein bod wedi penodi Hyrwyddwyr Taith newydd ar gyfer 2023."}, {"text_idx": "#000003", "text": "Yn dilyn proses asesu annibynnol ac allanol, y sefydliadau llwyddiannus yw:"}, {"text_idx": "#000006", "text": "Dyma a ddywedodd Susana Galva\u0301n, Cyfarwyddwr Gweithredol Taith: \u201cRydyn ni\u2019n edrych ymlaen yn fawr at weithio gyda Chanolfan Materion Rhyngwladol Cymru (WCIA) a Diverse Cymru. Yn rhan o\u2019u gwaith yn Hyrwyddwyr Taith, byddan nhw\u2019n ategu gwaith Corff Gweithredol Rhaglen Taith, gan ganolbwyntio\u2019n benodol ar ymgysylltu a\u0302\u2019r sefydliadau hynny heb fawr ddim profiad neu ddim profiad o gwbl, ac sydd a\u0302 llai o adnoddau. Byddan nhw hefyd yn helpu sefydliadau sy\u2019n gweithio gyda\u2019r bobl fwyaf difreintiedig, y rheiny mewn grwpiau sydd heb gynrychiolaeth ddigonol a\u2019r rheiny ag anableddau a/neu Anghenion Dysgu Ychwanegol."}, {"text_idx": "#000008", "text": "Dyma a ddywedodd Susie Ventris-Field Prif Weithredwr Ganolfan: \u201cRydyn ni wrth ein boddau ein bod yn gallu parhau i weithio gyda CWVYS a thi\u0302m Taith i sicrhau bod cynifer o bobl ifanc a\u0302 phosibl, o bob cefndir, yn cael y cyfle i gael cyfnewidiadau rhyngwladol sy\u2019n newid bywydau rhwng Cymru a\u2019r byd. Credwn fod y cyfnewidiadau\u2019n gyfle unigryw ar gyfer datblygiad personol pobl ifanc, ac yn creu cysylltiadau rhyngddiwylliannol, cysylltiadau gydol oes ac undod rhwng pobl ledled y byd, gan gyfrannu at heddwch yn y pen draw. Rydyn ni wedi ymrwymo i weithio gyda sefydliadau\u2019r sector ieuenctid i\u2019w galluogi i ddatblygu a chyflwyno ceisiadau i Taith sydd wedi\u2019u teilwra i\u2019r bobl ifanc maen nhw\u2019n gweithio gyda nhw, ac i\u2019w helpu i greu\u2019r systemau a\u2019r hyder i gydlynu symudedd rhyngwladol yn llwyddiannus.\u201d"}, {"text_idx": "#000009", "text": "Dyma a ddywedodd Chris Dunn, Prif Weithredwr Diverse Cymru: \u201cMae Diverse Cymru yn falch iawn o gael ei ddewis i fod yn Hyrwyddwr Taith Addysg i Oedolion. Cenhadaeth Diverse Cymru yw helpu i greu cenedl heb ragfarn na gwahaniaethu, lle bydd pawb yn gyfartal ac amrywiaeth yn cael ei ddathlu. Mae hyn yn cyd-fynd a\u0302 chenhadaeth Theithio, sef rhoi cyfleoedd i\u2019r rheini sy\u2019n anabl, dan anfantais, sy\u2019n ymdopi ag anghenion dysgu ychwanegol a/neu o grwpiau sydd heb gynrychiolaeth ddigonol, i brofi manteision rhaglenni cyfnewid rhyngwladol."}, {"text_idx": "#000010", "text": "\u201cYn ystod y misoedd nesaf, byddwn ni\u2019n cyflwyno sesiynau allgymorth i sefydliadau i hyrwyddo rhaglen Taith. Byddwn ni wrth law i\u2019ch cefnogi wrth ichi ddatblygu eich syniadau, ysgrifennu ceisiadau yn ogystal a\u0302 rhoi cyngor ac arweiniad ar ofynion ymarferol gweithredu a rheoli rhaglen gyfnewid ryngwladol.\u201d"}, {"text_idx": "#000014", "text": "Cofrestrwch i fod ar ein rhestr bostio i gael y newyddion diweddaraf yngly\u0302n a\u0302\u2019r rhaglen."}]